Varróklub ócska szabásmintákkal
2025-06-10 18:00 - 21:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
Folytatjuk, ahol legutóbb abbahagytuk…felcsippentjük az elejtett szemeket. Hozok régi szabásmintákat is, majd csak lesz valami azokkal is.

Mindegy, csak vidd! - bolhapiac bulikával a Dajerben!
2025-06-21 16:00 - 19:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
Ez az esemény nem akar több lenni, mint aminek látszik!
Kipakoljuk a ruháinkat, közben szól a zene és táncolunk.
Lehet hajat is vágatni, aki előre bejelentkezik.
Az esemény facebookoldalán folyamatosan töltünk fel ruhákat, amiket már előre le lehet stoppolni!

AGA Fundraising Klub - Hagyatéki adományozás
2025-06-25 15:00 - 17:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
Az AGA Fundraising Klubban 2025. június 25.-én egy fontos és érzékeny adományozási lehetőségről lesz szó, amelyet Magyarországon még kevéssé használunk, pedig sok lehetőség rejlik benne. Ez pedig nem más, mint a hagyatéki adományozás. Az előadás vendége: Bán Hajnalka, az SOS Magyarország egyéni adományvezetője.

Nagyon örülünk, hogy elfogadta felkérésünket Bán Hajnalka, az SOS Magyarország egyéni adományvezetője, akinek sok tapasztalata van már a témában.

Hogyan érdemes erről az adományozási formáról kommunikálni?
Kiket szólítsunk meg a lehetőséggel? Mire figyeljünk?
Hogyan építsük a kapcsolatot az adományozókkal? Hajnalka 30-40 perces előadása után teret nyitunk a tapasztalatcserének, ismerkedésnek.

Időpont: 2025. június 25. (szerda) 15.00-17.00-ig
Helyszín: Dajer Szellemi Műhely, VIII. kerület, Horváth Mihály tér 5.
A klub ingyenes, de a helyek száma korlátozott, ezért kérjük az alábbi linken regisztráljatok: https://forms.gle/HcMc6qVUqzTS4Dsy5

Várunk benneteket szeretettel:Judit & KrisztaArt of Giving and Askingfundraising és szervezeti stratégiafejlesztés, tanácsadásTelefon: +36204240472————Mi ez a klub?Tréningjeink, tanácsadásaink során gyakran tapasztaljuk, hogy az adományszervezéssel foglalkozó kollégákban hatalmas az igény a tapasztalatcserére, egymástól való folyamatos tanulásra, inspirálódásra, más szóval egy támogató közösségre. Ezért indítottuk el tavaly ősszel az Art of Giving and Asking Fundraising Klubját, amelyre szeretettel várunk minden adományszervezéssel foglalkozó munkatársat, érdeklődőt. Ezen alkalmak lehetőséget adnak arra, hogy egy-egy témába belekóstoljunk, ötleteket kapjunk egy mini (kb. 30 perces) workshop keretében. A klub kimondott célja ugyanakkor az is, hogy a résztvevők megoszthassák tapasztalataikat, kérdéseiket, és olyan kapcsolatok épülhessenek, amelyekben az adományszervezők támogatást kaphatnak.

Haj, glória...Csapó Ida kiállítása a Dajer Szellemi Műhelyben
2025-06-27 19:00 - 21:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
A haj mindenkinél jellegzetes. Van, akinél különösen figyelemreméltó. Van, aki jár fodrászhoz, rendszeresen vagy ritkábban, van, aki nem, mert otthon női körben elintézik: ügyeskezű barátnők vagy nőtestvérek egymás haját vágják, de van, aki maga vágja a saját haját.
Van, aki nem szereti a haját, van, aki igen. Csapó Ida képző- és textilművész az utóbbiak közé tartozik. Nem véletlenül örökítette meg saját haját papírhímzésekkel, vegyestechnikás alkotásokkal. De nőelődei frizurájára is sort kerített: édesanyjáéra, nagymamáiéra.Kiállítása azonban nemcsak a saját és családi narratívája.Az első levágott hajtincseket eltesszük emlékbe. Állítólag a legvágott haj szerencsét hoz. A haj az emberi életerőt, szabadságot jelenti, és termékenységszimbólum is.
Hogy mindezek hogyan kapcsolódnak össze egy különböző médiumokat felvonultató kiállításon, az kiderül 2025. június 27-én, pénteken 19 órakor kezdődő kiállításmegnyitón a Dajerben.Megnyitja: Frazon Zsófia
Cím:
Dajer Szellemi Műhely
Budapest, Horváth Mihály tér 5, Budapest 1082, Magyarország
Gyertek, jó lesz! Várunk benneteket szeretettel.

A program Budapest Főváros VIII. kerület Józsefvárosi Önkormányzat támogatásával valósult meg

Viva la Vida Egészségnap: Világgá ment hormonok 40 fölött (vendégesemény)
2025-07-09 17:00 - 20:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
Tarts velünk egy rendhagyó, tabudöntögető és inspiráló klubnapon!A hormonális egyensúly felborulása nem sorscsapás – hanem jelzés, hogy ideje újrahangolni testet és lelket. Mi ebben támogatunk!
Miről lesz szó?• Mi történik a hormonrendszerünkkel, a testünkkel, és a lelkünkkel perimenopauzában és menopauzában?• Természetes módszerek a klimax tüneteinek enyhítésére?• Milyen tápanyagokra, életmódra van szükség a horomonegyensúlyhoz?
Előadóink:– Varga Judit tanácsadó, menopauza coach– Vassné Sashalmi Viktória leendő természetgyőgyász– Vikárius Ferenc – Az Egészséges Vállalkozó
Mi vár rád: közvetlen, biztonságos tér, kérdezz-felelek, agyfélteke összehangoló relaxáció, lehetőség egészségtesztekre.
Frissítőkkel, nyári harapnivalókkal, szeretettel várunk!
Regisztráció és részletek: https://www.juditvargacounselling.com/event-details/viva-la-vida-klubest-egeszsegnap-vilagga-ment-hormonok
Hozd magaddal anyukád, barátnőd, férjed – ez a téma mindannyiunkat érint!

#vivaLaVida #menopauza #egészségnap #klubest #nők40felett #férfiakisebben #juditvargacounselling
Kevesebb jelenjen meg

Budapest

FodrászNŐK éjszakája a Dajerben
2025-07-22 17:00 - 22:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
Szent Magdolna napján – aki a fodrászok védőszentje – az a mondás járja, hogy „minden levágott tincs aranyat ér”.

Legyen úgy, ahogy:

17 órától a Józsefvárosi Szent József Római Katolikus templomban szentmise keretében kérünk áldást a szomszédokra és a fodrásznőkre.
18 órától a Horváth Mihály téren közösségi tangóoktatás Czidor Katalinnal és Balogh Tihamérral.
19 órától Csapó Ida varrott Magdolna jelenése, leleplezése.

Közben egész este hajakat vág Bicskey Zsófi és Vörös Gyöngyi, két profi fodrásznő a szomszédból a szomszédnőknek.

A Horváth Mihály tér környék lakóinak ingyenes a hajvágás.

Előre regisztrálni lehet a dajer.hu@gmail.com címre.

A program a Józsefvárosi Önkormányzat és a Józsefváros Közösségeiért Nonprofit Zrt.-vel együttműködésben valósul meg, a Szomszédünnep kezdeményezés keretében.

Sajtómeghívó – Fodrásznők éjszakája és Szomszédünnep a Horváth Mihály téren
2025-07-22 18:00 - 23:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
Sajtómeghívó
Levágott tincsek és feltámadó közösségek – Magdolna-napi Szomszédünnep a Dajerrel
Egyszer volt, hol nem volt, volt egyszer egy utca, ahol a fodrásznők aranyat vágtak, a szomszédok együtt tangóztak, és egy varrott szent lehelt életet egy közösségi tér falára…
Ez nem mese – ez 2024. július 22-én történik Józsefváros szívében, ahol a Dajer Alapítvány különleges Magdolna-napi szomszédünnepre hív minden érdeklődőt!
Szent Magdolna – a fodrászok védőszentje – napján valóban aranyat ér minden levágott tincs, de most még többről van szó: összekötjük a múltat a jelennel, a fodrászszalont a közösségi térrel, a szomszédokat egymással.
Helyszín: Budapest, VIII. ker. Horváth Mihály tér és a Dajer Közösségi Tér (Horváth Mihály tér 5.)
Időpont: 2024. július 22. (kedd)
Program:
18:00 – Áldás a szomszédokra és fodrásznőkre
Hálaadó szentmise a Jézus Szíve Jezsuita Templomban (Mária u. 25.)
18:30 – Tangó a téren!
Közösségi tangóóra Czidor Katalinnal és Balogh Tihamérral – gyere, ha két bal lábad van, akkor is!
19:00 – Magdolna jelenése – műalkotás-leleplezés
A Dajer Közösségi Terében leleplezzük Csapó Ida textilművész varrott alkotását, amely a női közösségi jelenlét szakrális erejét idézi meg.
Egész este: „Fodrásznők éjszakája”
Bicskey Zsófi és Vörös Gyöngyi profi fodrászok vágják a hajakat – józsefvárosi nőknek ingyen, de csak előzetes regisztrációval:
dajer.hu@gmail.com
+36 70 428 6403
—————————————————————————————————————————————————————————————————
Egy különleges hely – női kezek nyoma mindenütt
A program helyszíne nemcsak egy házszám. A Horváth Mihály tér 5. szám alatt egy új női közösségi tér született idén tavasszal. A Dajer Alapítvány a korábbi Nívó Fodrásszövetkezet elhagyott helyiségét alakította át – kalákában, szorgos női kezek munkájával.
Ma már itt működik a Dajer Szellemi Műhely, egy 50 m²-es művészeti befogadótér, és egy podcast szoba, ahol női történetek, alkotások, találkozások születnek.
Ez a tér nemcsak a hajat szépíti, hanem az életet is. Hiszen a Dajer Alapítvány azért dolgozik, hogy a 40 feletti nők láthatóbbá váljanak – saját életükben és a társadalomban is. Művészet, közösség, önazonosság: ezek a kulcsszavaink, és ezek jelennek meg ezen az estén is.
A program a Józsefvárosi Önkormányzat és a Józsefváros Közösségeiért Nonprofit Zrt. együttműködésében, a Szomszédünnep keretében valósul meg.
A sajtó képviselőinek fotó- és interjúlehetőséget biztosítunk.
Kapcsolat és további információ:
Miklusicsák Aliz – Dajer Alapítvány dajer.hu@gmail.com | +36 70 428 6403
www.dajer.hu

A szeretet nyelve – dokumentumfilm vetítés
2025-07-24 19:00 - 20:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
A szeretet nyelve 2024 nyarán a Fast Forward Program filmes alkotótáborban készült rövid dokumentumfilm.
Az FFP tábor célja, hogy a filmes szakma iránt érdeklődő 18 – 35 éves fiatalok találkozhassanak és tíz napon át közösen alkothassanak. A nyári alkotótábor Budapesttől távol, különleges környezetben valósul meg, ahol a résztvevők kiscsoportokban dolgoznak, az alkotófolyamatot mentorok segítik.
A szeretet nyelve (11’40”)Alkotók: Simay Dóra, Fendrik Borbála, Cséfalvay Marcell, Tóth Katinka
Szinopszis: Erzsi és Herbert 13 éve alkot egy párt. Nem beszélik egymás nyelvét. A nyugdíjas éveikben kezdődő kapcsolat hétköznapjait ismerhetjük meg és betekintést kapunk abba a közös világba, ahol a kimondott szavak túlmutatnak az eredeti jelentésükön.
A filmvetítés után beszélgetés az alkotókkal.

SÉ-NOS / MELL-KÉP // VENDÉGEK A DAJERBEN!!!
2025-08-12 17:00 - 20:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
A Budapest Galériában látható „a férfi helyét senki nem firtatja a forradalomban” című kiállítás egyik alkotó csapata, a mexikói Lana Desastre tagjai tartanak kötő-horgoló workshopot augusztus 12-én kedden koraeste a DAJERBEN!

a Lana Desastre
– egy mexikói művészekből, dizájnerekből, aktivistákból és írókból álló hatfős kollektíva.
2013 óta szerveznek közösségi horgoló és kötő eseményeket.

Idén nyáron először járnak Budapesten, és két alkalommal tartanak workshopot, első alkalommal nálunk, a DAJER-ben!

Sé-Nos / Mell-kép – Feminista közösségi portré fonalból

– a Sé-Nos a Lana Desastre folyamatosan bővülő, közös fonal-mű: egy textiltáj, ami a saját testünkhöz való viszonyunkat (is) vizsgálja. az alkotás helyszínről helyszínre újabb darabokkal gazdagodik.

Kötés, horgolás, beszélgetés – szálak és emberek összekötése.

A Dajer terében most Csapó Ida munkáiból láthattok néhányat, a workshop idejében Ida is ott lesz, úgyhogy vele is találkozhattok és beszélgethettek.

************************************************************************************************************************************

A Lana Desastre egy mexikói művészekből, dizájnerekből, aktivistákból és írókból álló hatfős kollektíva. 2013 óta szerveznek közösségi horgoló és kötő eseményeket. Idén nyáron először járnak Budapesten, és szívesen dolgoznának együtt bárkivel, aki kedvet érez a közös alkotásra.
Sé-Nos / Mell-kép – Feminista közösségi portré fonalból
A Sé-Nos a Lana Desastre legújabb projektje – egy folyamatosan bővülő, közös fonal-mű. Eddig több mint 100 ember vett részt benne, így alakult ki ez a puha, mégis erőteljes textiltáj, ami a testet, a saját testünket és az ahhoz való viszonyunkat vizsgálja a kézimunka nyelvén keresztül.
Az alkotás kiállításról kiállításra újabb darabokkal gazdagodik. Eddig az alábbi helyeken volt megtekinthető:– (Re)generating Narratives and Imaginaries – Kaluz Múzeum, Mexikóváros– Museo de Arte de Sonora (MUSAS) – 2023. november – 2024. március– Al hilo del gozo – Plaza Fátima, Nuevo León, 2024. március–június
Idén nyáron pedig Budapestre, a Budapest Galériába érkezik, hogy tovább bővüljön az anyag, új beszélgetéseket indítson el, embereket kössön össze.
Horgoljunk együtt melleket augusztus 12-én a Dajerben (1082-Budapest, Horváth Mihály tér 5.) 17:00-20:00 között!

Évindító irodalmi horgolókör: Csapó Ida "Haj, glória.." c. kiállítás"
2025-09-18 17:00 - 19:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Az idei első Irodalmi Horgolókör egy számunkra nagyon kedves alkotóval rúgja be az új szezon ajtaját: Csapó Ida Haj, glória..” c. kiállítására látogatunk Józsefváros egyik különösen izgalmas kiállító- és alkotóterébe, a Dajerba. Ida tárlatvezetést is tart majd nekünk.
Ha jönnétek: regisztráljatok ezen a linken regisztráljatok: https://forms.gle/tBCXYPYJPEQ2KKat5

Közös bontás_Csapó Ida: Haj, Glória...
2025-09-21 17:00 - 20:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Eljött a zárás ideje közel két hónap után: Csapó Ida textilművész Haj, glória… című önálló kiállítása finisszázsára várunk benneteket 2025. szeptember 21-én, vasárnap 17 órakor.

A program részletei:

Miklusicsák Aliz a Dajer Alapítvány közösségszervezője és egyik kurátora üdvözli a résztvevőket
Csapó Ida megtartja a kiállítás utolsó tárlatvezetését tekintettel a következőkre: elmondható-e a hajjal egy élet- és/vagy családtörténet, és hogy került a képbe Szent Magdolna.
majd ezt követően közösségi varrásra invitálja az érdeklődőket (hogy mit varrunk átlátszó függöny anyagra az egyelőre legyen titok),
aztán közösen lebontjuk a kiállítást köszönetet mondva a befogadó helynek, a dajerináknak és a Dajer elképesztő energiájú terének.

Gyertek, jó lesz!Fotó: Gámán Zsuzsanna

Őszi kipakolás a Dajerben - zenés hajvágással egybekötve
2025-09-27 17:00 - 20:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Dajerinák! A Dajerben az ősz az új tavasz!
Legyen zene és hajvágás közben, ezt most ti kértétek mi pedig megszervezzük.
Ruhák, ékszerek, napszemüvegek, kegytárgyak és haszontalan nippek.
Lehet hajvágásra jelentkezni.
A bevétel a Dajer közösségi teret támogatja.

Paraffinos láncfürdő - defektjavító műhely
2025-10-14 17:00 - 20:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Jön az ősz, minden téren defekt van. Gyertek, hozzátok el a bringátokat és Székely Noémi vezetésével megtanuljuk hogyan lehet a gumikat foltozni!
SelectorKA mix szól majd a háttérben!

Törvényen belül
2025-10-16 19:00 - 22:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Törvényen belül – Kiss Adrienn Mária képzőművész műtárgyinstallációja és Kupihár Rebeka költővel közös felolvasó perfomansza.

A Törvényen belül című műtárgyegyüttes időtlen és természetes rendszereket vizsgál elsősorban a szín és forma kapcsolatán keresztül. Az alkotás irodalmi párhuzama Galgóczi Erzsébet (1930-1989) írónő realista prózája, amelynek kulcstémái a női identitás és a szabadság.
„Személyes kapcsolódásom az írónőhöz, hogy anyai ágon egy Győr környéki faluból származom, amely közvetlenül határos az ő szülőhelyével – családjaink között egykor kapcsolat is volt. Ez a közelség nem csupán földrajzi, hanem tapasztalati is: a paraszti közösségekben korábban is jellemző matriarchális mintázatok a világháborúk hatására még markánsabban érvényesültek – a túlélés, a csendes irányítás és a női gondoskodás révén.
Ez a struktúra az én családomban is generációkon átívelően jellemző volt. E konzervatív, katolikus értékrendet hordozó közegből kiindulva – akárcsak Galgóczi – én is egy olyan művészi útra léptem, amelyben a heteronormatív kereteken túli identitás és az örökséggel való párbeszéd meghatározó szerepet kér.” – vallja Kiss Adrienn Mária.Az installációban látható objektek az absztrakt festészet elemeire épülnek. Az alkotás kontrasztos formavilága geometrikus és organikus struktúrákat egyesít, vizuálisan pedig a női princípium, a térbeli szabadság és az identitás folyamatos alakulását vizsgálja.

Az eseményen Kiss Adrienn Mária olvas fel Galgóczi Erzsébet címadó kisregényéből dialógusban Kupihár Rebeka költő A heterók istene című verseskötetével. Kupihár Rebeka költészete az azonos nemű női kapcsolatok személyes, társadalmi és transzcendens dimenzióit jeleníti meg, a szerelem tapasztalatát, annak összetettségét. Galgóczi Erzsébet ezzel párhuzamosan a nők közötti szerelem társadalmi marginalizációját, erkölcsi feszültségeit és a személyes szabadság korlátait mutatja meg a Kádár-korszak társadalmi viszonyrendszerében. A megszólaló szövegek, a performatív jelenlét és az installáció a queer és női tapasztalatok kortárs és kritikai újraértelmezésére adna lehetőséget.
A Dajer Szellemi és Közösségi műhely e-heti eseményeiről itt tájékozódhatsz.

Szabadság - Női Flotta második eseménye
2025-10-18 08:00 - 22:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Mi a valódi szabadság? a Női Flotta őszi közösségi találkozó + Klimax Party. Ősszel egymást érik a női jeles napok, mint a menopauza világnapja, vagy a melltartó nélküli világnap. Ezt mi sem hagyhatjuk ki, ezért különleges módon ünnepeljünk. Mi, nők, nap mint nap keressük a választ: mit jelent számunkra a valódi szabadság? Szabadság a jogainkban, a testünkben, a választásainkban, az életutunkban. Erről szól a Női Flotta következő találkozója – beszélgetésekkel, közös gondolkodással és egy felszabadító Klimax Partyval. Itt az idő, hogy újra találkozzunk!

Program – Szabadság

15:00 – 16:30 | Kerekasztal beszélgetés – NYILVÁNOS
Téma: Mit jelentenek számunkra a szabadságjogok? Hogyan éljük meg a belső szabadságot? Művészi szabadság fokozatai
A beszélgetést vezeti: Barna Era, ex-újságíró, a dajer.hu korábbi főszerkesztője
Meghívottak:
– Kaszab Zsuzsanna geronto-andragógus, Dharma-tanító– Thiesz Angéla alkotóművész – Retextil– Gregor Anikó társadalomtudós, gender kutató

Ha csak erre az eseményre szeretnél jönni, itt regisztrálhatsz:Kerekasztal-regisztráció: https://docs.google.com/…/1FAIpQLScOWE3Lf7a1WR…/viewform

17:15 | Női Flotta közösségi napja – World Café – ZÁRT, csak Női Flotta tagoknak
Téma:A mi szabadságunk: szabadságunk belső és külső terei. A mi erőnk: Kik vagyunk együtt? Mit csináljunk, merre tartsunk?

20:00 | Klimax Party – NYILVÁNOS
Zenés, kosztümös performance Miklusicsák Aliz celebrálásában, a SelectorKA zenéjével.Dress code: hozz magaddal egy ruhadarabot, amire büszke vagy 40 fölött!
Ajánlott adomány: 1500 Ft (Női Flotta tagoknak ingyenes)Külsősöknek regisztráció: Klimax party-regisztráció: https://docs.google.com/…/1FAIpQLScOWE3Lf7a1WR…/viewform

De mi is pontosan a Női Flotta?
Keresünk 50 nőt! Legyél bátor, nyitott, gondolkodó, 40 év feletti nő, aki szeretne velünk egy egyéves közös utazáson részt venni – önmagukért, egymásért, a jogaikért.
Részletek és jelentkezés: Hívunk, hogy legyél a Női Flotta első evezőse!

Női Flottáról bővebben: Női Flotta

Miért érdemes jönnöd?
Mert ebben a közösségben számít a történeted.
Mert végre egy tér, ahol figyelnek rád.
Mert ez a nap neked szól – a testedről, az erődről, az életedről.
Legyél Te is a Női Flotta első evezőse – egy szabad, öntudatos, sokszínű női közösség tagja.
Kapcsolat: flotta@dajer.hu

A projekt az Európai Unió „Polgárok, egyenlőség, jogok és értékek” (CERV) programjának támogatásával valósul meg. Az Európai Bizottság támogatása nem jelenti a projektben megvalósított tevékenységek tartalmának jóváhagyását, amely kizárólag az azt megvalósítók álláspontját tükrözi, valamint a Bizottság nem tehető felelőssé ezen információk bárminemű felhasználásáért.

Feminista mozaik - Tapasztalatcsere délután
2025-11-28 15:00 - 21:00 UTC | Premier Kultcafé, Üllői út 2-4, Budapest, Pest, 1085, Hungary
Feminista Mozaik – Magyar Női Alap 2025

A Feminista Mozaik a Magyar Női Alap 2025-ös támogatottjainak bemutatkozási felülete, emellett két programmal is kapcsolódik az idei 16 Akciónap a nők elleni erőszak ellen kampányhoz.
A Feminista Mozaik címadó gondolata szerint a nőmozgalmak sokszínű csoportjai akár egy mozaik darabjai: önmagukban is értékesek, de kapcsolódásaikban és együttműködésükben rejlik az az erő, ami képes megingatni a patriarchális rendszert. A részletek hálózatából bontakozik ki a nagy egész.
Az interaktív, zenei és vizuális tapasztalat-csere délutánon a résztvevők saját és más csoportok tapasztalatait összevetve közösen gondolkodhatnak arról, hogyan épülnek egymásra a női csoportok különféle erőfeszítései, és hogyan válhat a sokféle feminista munka rendszerváltó erővé.A nők elleni erőszak elleni fellépés ügyében pedig lehetőség nyílik a mozgalmi gondolkodás közös megtapasztalására is.
A Feminista Mozaik a Magyar Női Alap idei utolsó nyilvános hálózati eseménye. Az eseményen részt vesz a Magyar Női Alap teljes csapata – stábtagok és tanácsadók – valamint a kuratóriuma.

Helyszín: budapesti Premier Kultcafé, 1085 Budapest, Üllői út 2-4. // Baross utca 1. (akadálymentes a Baross utca felől)

Facebook esemény

Az esemény gyerekbarát: a szervezők szeretettel várják a kisgyerekkel érkező résztvevőket is.

AZ ESEMÉNY REGISZTRÁCIÓKÖTELESRegisztráció: https://forms.gle/2depu6h8bvjvkcuZ8

Program

14:30–15:00 Regisztráció
15:00–16:30 Együtt kirakva – a mozgalmak élő mozaikja
Részvételi kiállítás a Magyar Női Alap 2025-ös támogatottjaival
Megnyitja: Csordás Anett (hálózatépítés vezető), Süvecz Emese (programigazgató)
Bemutatás: 18 feminista informális csoport és civil szervezet, két program – Feminista közösségek szervezése és Krízisalap – keretében támogatva
16:30–17:00 Kávészünet
17:00–17:30 Közös iránytű: helyzetjelentés és tervek az MNA-nál
Előadó: Tóth Herta, kuratórium elnöke
Áttekintés: részvételi döntéshozatal, MNA munkája, következő féléves irányok
17:30–18:30 Mozgalom az ügy mögött – kerekasztal-beszélgetés
Moderátor: Ónody-Molnár Dóra, újságíró
Résztvevők: Dés Fanni (NANE Egyesület), Antoni Rita (Nőkért Egyesület), Moczár Maja (Közbelépő projekt)
Téma: politikai és társadalmi feltételek, mozgalmi építkezés, nők elleni erőszak elleni aktivizmus
18:30–19:30 Hogyan tovább? – kiscsoportos műhelybeszélgetések
Civil aktivisták vezetésével, a nők elleni erőszak mozgalom helyi és országos céljairól
A beszélgetések a kerekasztal témáira reflektálnak, közös cselekvési lehetőségek keresése
19:30–20:00 Kávészünet
20:00–21:00 W-Jam (Women Jazz Art Music)
Nagy-Babos Rebeka – szólóprodukció, élő és digitális zenei improvizáció, ének
Horváth Cintia – Möntör Máté duó – saját szerzemények és jazz standardek
Különleges meglepetés: instrumentális improvizáció vendéggel
A 16 Akciónap további prograimjait itt találod: https://16akcionap.org

#FeministaMozaik #KözösÉrtékeink #CERV #MagyarNőiAlap #TámogatottCsoportok2025 #FeministaMozgalomépítés #Nőmozgalmak #Nőijogok #NőkElleniErőszak #16Akciónap #FeministaKözösség #RészvételiDöntéshozatal #CivilMozgalom

Karácsonyi ruhacsere
2025-12-12 18:00 - 22:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
A #PolkaWęgierka projekt keretében szeretettel meghívlak benneteket egy ünnepi ruhacserére.A ruhacsere nemcsak ökológiai és gazdasági szempontból hasznos esemény — lehetőséget ad arra is, hogy közelebb kerüljünk egymáshoz. Olyan tárgyakat hozunk, amelyek eddig mindennapi életünk részei voltak, és azzal, hogy megosztjuk őket másokkal, új történeteket és új kapcsolatokat teremtünk.Bízom benne, hogy a résztvevők nemcsak felfrissített gardróbbal, hanem új nézőpontokkal is gazdagodnak a magyar–lengyel kapcsolatok tekintetében. Dátum: 2025. december 12., 18:00–22:00 Helyszín: Dajer, Horváth Mihály tér 5., Budapest, 1085 Szervező: KéM Csoport – Magyar–Lengyel Kulturális Ügynökség#PolkaWęgierka
A #PolkaWęgierka projektről:Ez egy különleges kezdeményezés, amelynek célja, hogy a több mint ezeréves magyar–lengyel barátságot női nézőponttal gazdagítsa — találkozásokon, együttműködésen és közös élményeken keresztül.

Ünnepi szolidaritási este - díszekbe zárt üzenetek
2025-12-17 17:00 - 21:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
A Dajer Alapítvány szeretettel vár egy különleges, szabad ég alatti karácsonyi közösségi eseményre, ahol női aktivisták, civil szervezetvezetők, szövetségesek és érdeklődők együtt ünnepelhetik az összetartozást, a bátorságot és a szolidaritást. Ez az este a kapcsolódásról, a női jogok és a társadalmi igazságosság melletti kiállásról, valamint a közös remény üzeneteinek megfogalmazásárólszól.
2024. december 17. (szerda) 17:00–19:00 – karácsonyfadísz készítés, puncsmelegítés, 19:00 – óriás kültéri karácsonyfa feldíszítése a Horváth Mihály téren, Budapest – VIII. kerület
Miről szól az esemény?
– Közösen remény- és szolidaritásüzeneteket írunk nőknek, feminista közösségeknek, marginalizált csoportoknak.– Ezeket az üzeneteket ünnepi gömbökbe zárjuk, majd felhelyezzük a tér karácsonyfájára.– Meghívást kap legalább tíz feminista, LGBTQ+ és közösségi szervezet vezetője, és az esemény mindenki számára nyitott.– Az estét egy női kórus teszi meghittebbé.– Forró puncs és kakaó mellett építünk közösséget, beszélgetünk és ünnepelünk.
Miért fontos ez az este?
Mert a szolidaritás nemcsak szó – közös cselekvés.Mert a remény üzenetei erőt adnak mindazoknak, akik nap mint nap tesznek a nők jogaiért, a szabadságért, az egyenlőségért, abiztonságért.Mert a közösség megtartó ereje karácsonykor különösen erős.

Méltóság - Női flotta harmadik eseménye a Dajerben
2026-01-31 15:00 - 20:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Méltóság – női történetek és közösség. Mit jelent nőként méltósággal élni? A testünkben. A történeteinkben. A közösségeinkben. Ez a nap azoknak a női tapasztalatoknak ad teret, amelyek gyakran kimondatlanok maradnak: amikor láthatóvá válunk, amikor eltűnünk, amikor újra erőt találunk. Kapcsolódásra, közös gondolkodásra és megérkezésre hívunk – egymáshoz és önmagunkhoz.

Ez az alkalom több mint egy esemény. Ez a CERV-projektünk zárása – és egyben a Női Flotta ünnepe. Egy olyan közös úté, amely lehetővé tette, hogy a Női Flotta elinduljon, és amelynek során három alapvető emberi jogra irányítottuk a figyelmet – önrendelkezés, szabadság, méltóság. A projekt zárul, de a szabad női közösségünk története folytatódik.
Mert a Női Flotta nemcsak program, hanem kapcsolat.Nemcsak projekt, hanem megtartó tér.Ez a nap erről fog szólni. Pont.

Időpont: 2026. január 31. (szombat) 15:00–20:00 Helyszín: Budapest VIII., Horváth Mihály tér 5.
15:00–16:30 | Kerekasztal-beszélgetés – nyilvános esemény

Méltóság női szemmel
Mit látunk meg a női méltóságból akkor, ha nem elméletből, hanem valódi emberi sorsokon, testeken, életutakon keresztül közelítünk hozzá?
Olyan érzékeny nőket kérdezünk, akik nőket kísérnek, látnak és hallanak – másképp.Akik a társadalom peremére szorított történeteket is észreveszik.Akik a női testet, az idősödést, a változást, a veszteséget és az ellenállást is a méltóság oldaláról értelmezik.
A beszélgetést vezeti: Barna Era, ex-újságíró, a dajer.hu korábbi főszerkesztője
Meghívottak:
Csoszó Gabriella fotóművész, fotóaktivistaFarkas Éva szociális szakember, coachSándor Judit, bioetikus, jogász, a CEU tanára.
Kerekasztal-regisztráció:https://docs.google.com/…/1FAIpQLScOWE3Lf7a1WR…/viewform

17:15 | Női Flotta közösségi nap – ZÁRT esemény
Téma: Méltóság – a mi történetünk

Ez a nap megállás és visszanézés:mit tanultunk a méltóságról, magunkról, egymásról.És ünneplés is: annak az erejét, hogy szabad, független, sokszínű és gondolkodó női közösség tudott létrejönni.
Érték-életút alkotás együtt – a szokásos World Café helyett közös történeteinkkel dolgozunk.Életútjaink találkozási pontjai a méltóság mentén.Milyen élmények, döntések, törések vagy felismerések mentén kapcsolódtok a női méltósághoz?És mi egymáshoz?Ezekből a személyes történetekből közösen építünk egy közös idővonalat – egymás felé fordulva.
A facilitátor ez alkalommal is Varga Judit lesz, a vizuális jegyzetelőnk pedig Halmai Krisztina lesz.
Méltósággal a testben – átmozgatás, megérkezésA hosszú programok között és után Beer Gyöngyi, a Női Flotta oszlopos tagja kísér bennünket.
Szomatikus és mindfulness alapú mozgással teret adunk annak, hogy kapcsolódj a testedhez, megérkezz az érzeteidhez, és felfedezd azokat a belső erőforrásokat, amelyek megtartanak. Finoman, ítélkezés nélkül. Méltósággal – a testben is.

Közös láthatóvá válás – kisfilm forgatásA szünetekben és a program végén kisfilmet forgatunk.Azért, hogy lássuk és láttassuk magunkat.
Kik vagyunk mi?Mit ünneplünk?Miben változtunk, mit tanultunk?Mit adott ez a közösség az életünkhöz?
Rövid megszólalások, pillanatok, jelenlét.Emlék és lenyomat – magunknak és egymásnak.

Mi a Női Flotta?
Egy egyéves közös utazás 40+ nőknek.Önmagunkért, egymásért, a jogainkért.
Jelentkezés:https://dajer.hu/hivunk-hogy-legyel-a-noi-flotta-elso…
Kapcsolat: flotta@dajer.hu

A projekt az Európai Unió „Polgárok, egyenlőség, jogok és értékek” (CERV) programjának támogatásával valósul meg. Az Európai Bizottság támogatása nem jelenti a projektben megvalósított tevékenységek tartalmának jóváhagyását, amely kizárólag az azt megvalósítók álláspontját tükrözi, valamint a Bizottság nem tehető felelőssé ezen információk bárminemű felhasználásáért.
Az esemény borítóját Kovács Andrea Kurszán készítette

VAN HANGUNK! - Országos köztéri akció nőnapon, (nem csak) nőknek
2026-03-08 13:00 - 15:00 UTC | Budapest, Kossuth Lajos tér, 1055, Kossuth Lajos tér, Budapest, Pest, 1055, Hungary
VAN HANGUNK! – Országos köztéri akció nőnapon, (nem csak) nőknek. Március 8-án közös, utcai éneklésre hívunk minden nőt, a Kossuth térre. Várjuk azokat, akik egyetértenek az alábbi nyilatkozattal és hajlandóak hangjukkal is kiállni mellettük. Jelenlétet kérünk. Hangot. Szolidaritást.

NYILATKOZAT

1. A nők munkája ne érjen kevesebbet!
Magyarországon a nők átlagosan közel 18%-kal kevesebbet keresnek, mint a férfiak.
Követeljük a bértranszparencia valódi ellenőrzését, szankciókat és bérigazságosságot, a „női” munkák alulértékelésének megszüntetését.

2. A láthatatlan munkának is legyen értéke!
A fizetetlen gondoskodási munka értéke elérheti a GDP 25–40%-át, mégsem számít munkának.
Követeljük a gondoskodási infrastruktúrát (bölcsőde, óvoda, idősellátás), a rugalmas munkavégzést és valódi pénzügyi elismerést a gondoskodásért.

3. Zéró tolerancia járjon a párkapcsolati erőszakra!
Magyarországon a nők 49%-a élt át élete során fizikai és/vagy szexuális erőszakot . A rendőrségi adatok szerint az intimpartneri erőszak áldozatainak 86%-a nő.
Követeljük a valódi védelmet, működő segítségnyújtást és az Isztambuli Egyezmény törvényi alkalmazását.

4. Ne nélkülünk döntsenek rólunk!
A magyar parlamentben a képviselők mindössze 15,6%-a nő.
Követeljük a valódi női képviseletet a politikában és a döntéshozatalban.

5. Az egészségügyet, oktatást és a szociális ellátórendszert ne női önfeláldozásból működtessék!
E három ágazat dolgozóinak 80%-a nő, mégis aránytalanul alacsony bérekért dolgoznak.
Követeljük a tisztességes béreket, biztonságos munkakörülményeket és kiszámítható közpolitikát.

6. Ahol a nő szegény, ott a gyerek is az!
A szegénység kockázata különösen magas az egyedülálló anyák, az alacsony bérű női dolgozók és az idős nők körében.
Követeljük a megélhetési biztonságot, az erős szociális védőhálót és az esélyegyenlőséget.

Mi történik március 8-án?

13 és 15 óra között közös éneklés lesz a Kossuth téren.
Ez nem klasszikus tüntetés.Nem lesznek beszédek, szónokok, pártpolitikai üzenetek.Ez egy civil, nyitott, kollektív jelenlét – női hangokkal.

Az éneklést azért választottuk, mert:
– egyenrangú: nincs vezető hang, minden résztvevő számít,– befogadó: azok is csatlakozhatnak, akik nem mennének el egy klasszikus tüntetésre,– erős: az egyszerre megszólaló hang nem hallgatható el.
Arra kérjük a résztvevőket, hogy ha tehetik, viseljenek valamilyen lila színű ruhadarabot vagy kiegészítőt, amely nemzetközileg a női szolidaritás színe.

Ki csatlakozhat?

Bárki, aki egyetért a fenti nyilatkozattal.
– Bejegyzett és informális szervezetek– Civil csoportok, baráti társaságok– Kórusok– Magánszemélyek

Politikai pártok nem csatlakozhatnak, kérjük a párt zászlók és logók mellőzését.

Az eseményhez országosan is lehet csatlakozni: ha saját településeteken szerveztek közös éneklést, azt is feltüntetjük az esemény oldalán.
Jelentkezés az éneklő csoportoknak: anokhangja2026@gmail.com

Kérjük, írjátok meg:– a csoport nevét,– az éneklés időpontját (13–15 óra közötti idősávban), hánytól hányig tervezitek– vidéki csatlakozás esetén a települést és a pontos időpontot.

Az előre jelzett csatlakozókat folyamatosan megjelenítjük a Facebook eseménynél:feltüntetjük a csoport nevét, az éneklés időpontját és helyszínét.

Kórusok, akik biztosan velünk lesznek:
Stellaria Media Kórus Független Hangok KórusNADE ( Nők Adományoznak Együtt) KórusFeminicity Kollektíva KórusBanyatank KórusTéglakar KórusTarka KórusPalya Bea Énekeld Magad Szabaddá Kórus (ÉSZA)Mozgalmi KórusBudaörsi Nyitott KórusVarsányi Szirének KórusSzikra Kar

Az oldalt folyamatosan frissítjük:ki lesz ott, mikor, a tér melyik részén — és kik csatlakoznak országosan.
Nem kérünk pénzt, logót, színpadot vagy szervezési apparátust.
Hisszük, hogy a nők helyzete nem lehet puszta kampánytéma, hanem közös felelősség.
És hisszük, hogy most különösen fontos megmutatni: sokan vagyunk, együtt vagyunk, és nem hallgatunk el.

Hajrá Boldogság! - Női Flotta naplóval
2026-03-20 18:00 - 22:00 (Europe/Budapest) | 1082 Budapest, Horváth Mihály tér 5., Horváth Mihály tér 5., Budapest, 1082
Beszéljünk végre a boldogságról is! Úgy érezzük, nem zárhatunk le úgy egy közös utat, hogy ne ünnepelnénk meg: több mint ötvenen, szinte ismeretlenül is valódi flottává kovácsolódtunk. Ez az alkalom több egy egyszerű eseménynél. Ez a CERV-projektünk „bónusz” találkozója, és egyben a Dajer Szellemi Műhely első születésnapja is. Van mit ünnepelnünk a Boldogság Világnapján, hiszen éppen egy éve nyitottuk meg a műhelyt, és mostanra érett be a közös munkánk gyümölcse is. A boldogság világnapján emlékeztessük magunkat: a legnagyobb erőnk a kapcsolódásban és abban a kedvességben rejlik, amivel egymás felé fordulunk.

PROGRAM
18:00–19:30 | BOLDOGSÁG – Kerekasztal-beszélgetés
A tőlünk megszokott közvetlen hangulatban, ezúttal is Barna Era (ex-újságíró, a dajer.hu korábbi főszerkesztője) vezetésével járjuk körbe a témát. Fantasztikus vendégekkel beszélgetünk arról, mi tesz minket teljessé:
Babarczy Eszter – író, kritikus, eszmetörténész, aki nemrégiben indította el hiánypótló „Kedvesség” projektjét.
Ferik Tünde – építész, közösségi tervező és jógaoktató, aki elhozza nekünk Bhután üzenetét, ahol a GDP helyett a Bruttó Nemzeti Boldogság mutatóval mérik az élet minőségét.
Buru Évi – vállalkozó, a Fabrik kávézó és közösségi hely alapítója, akit a Reményhal és a Nyitvatartás podcastokból is ismerhettek.
20:00 | FLOTTA NAPLÓ – Kreatív jegyzetfüzet bemutató Végre kézbe foghatjuk Szentirmai Dóra és Kovács Andrea Kurszán szerkesztésében készült naplót, amely gondolataink, üzeneteink és víziónk közös lenyomata. Szeretnénk, ha együtt lapozhatnánk bele a közös emlékezetünkbe – vigyétek haza, és használjátok minden kreatív gondolatotok rögzítésére! (A napló a Flotta tagoknak kedvezményesen, 1500 Ft-ért érhető el.)
Közös láthatóvá válás – Kisfilm premier Rövid megszólalások, pillanatok, jelenlét és emlékek a vásznon.
A filmet Szécsi Noémi készítette, Varga Judit szerkesztette.
A Női Flotta nemcsak program, hanem kapcsolat. Nemcsak projekt, hanem megtartó tér. A szabad női közösségünk története folytatódik.
Mi a Női Flotta? Egy egyéves közös utazás 40+ nőknek. Önmagunkért, egymásért, a jogainkért.
Kapcsolat: flotta@dajer.hu

A VÁGY EVOLÚCIÓJA_kreatív workshop
2026-04-10 17:00 - 19:30 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Honnan bújik elő és mivé formálja az idő? Mi az, ami kifakul az évek alatt és mi az, ami olyan méretűvé duzzad, hogy átveszi felettünk az irányítást? Hogyan változik, ahogy megéljük és hogyan változunk mi, amikor megéljük?
135 percben és 360 fokban járjuk körbe a vágyat és annak tárgyait. Lesz beszélgetés, kollázs kártya, utazás befelé és kérdések kifelé.

MI FOG TÖRTÉNNI A WORKSHOPON
A workshop első felében Péter Edit, pszichológussal beszélgetünk arról, hogy a vágy milyen utat jár be egy nő életében, hány arca van és milyen kérdések segítenek megérteni önmagunkat mindeközben. Ezeket a gondolatokat aztán Kovács Andrea Kurszán kollázs kártyáival dolgozzuk fel, irányított játékokkal, úgy, hogy a megszülető gondolatokkal, ötletekkel, történetekkel érzésekkel a résztvevők magukban is tovább tudjanak dolgozni.

AKIK A WORKSHOPOT TARTJÁK

Péter Edit, pszichológusTöbbféle terápiás módszerrel dolgozik és kíséri a hozzá fordulókat évtizedek óta, munkájában fontos szerepet kap a test és a lélek kapcsolata. Célja, hogy a kliensei közelebb kerüljenek önmagukhoz és saját megoldásaikhoz.

Kovács Andrea Kurszán, kollázsművész Szövegekkel 20 éve, képekkel 11 éve dolgozik, és ezekből állította össze SODÉ kollázs kártyáját, ami elsősorban abban segít, hogy egyedül vagy másokkal együtt új nézőpontokat találhasson a használója, és ki tudjon lépni a megszokott gondolkodási keretekből.

A részvétel adományalapú, az adománnyal a DAJER Alapítványt támogatjátok.
Regisztráció: https://tinyurl.com/avagyevolucioja
Időpont: Április 10. 17:00 – 19:30 Maximális létszám: 10 főHelyszín: DAJER Közösségi Műhely, 1082 Budapest, Horváth Mihály tér 5.
Az eseményen fotó és videó felvétel készülhet (hanganyag nem készül).

A nők hangja a szelek torka / eredményváró a Dajerben!
2026-04-12 19:00 - 2026-04-13 05:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Ha nem akarsz otthon egyedül sírni vagy nevetni, akkor gyere a Dajerbe az eredményvárónkra!
Kieresztjük a torkunk, hadd hallják a hangunk!

A buli batyus, hozz inni, enni, a hangulat garantált.
Csekkolj be!
Esemény oldal a Facebookon:

The Time is Now https://www.youtube.com/watch?v=-GY9DWIfpwc

A zenéket rakja: SelektorKAKezdés: 19.00 Tart: hát meglátjuk

Búra, krémes, rezsó_HINTS
2026-04-24 18:00 - 22:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Az esemény a Hints Institute for Public Art: Előre a meglepetésekkel teli hétköznapokért! című kiállítás városi kísérőrendezvénye.
A rendezvényen való részvétel ingyenes!
***
Búra, krémes, rezsó.Három fogalom, melyeknek első olvasásra semmi közük egymáshoz. Három fogalom, melyek között mégiscsak könnyű kapcsolatot teremteni, ha a hétköznapok felől tekintünk rájuk. Ezen az estén ezt tesszük majd: a Hints Institute for Public Art tagjainak eseményén a Dajer Szellemi Műhely terében.

„A tér, amelyben mozgunk nem pusztán tárgyak kölcsönös helyzeteinek halmaza, s nem csak díszlete a mindennapjainknak, de rendezője” – így kezdődik az „Előre a meglepetésekkel teli hétköznapokért” című kiállítás felvezetője a Budapest Galériában. A Dajer Szellemi Műhelyben erősebbé válik a nők jelenléte és köztér szerepe.

Képek, hangok és főzés. Az este során beüzemeljük a Dajer búráit, Ilauszky Irma és Ilauszky Tamás hang és film alkotásával, a falakon Pál Zsuzsanna Rebeka vetített képeivel, közben pedig egy közösségi főzés illata csalogatja az embereket utcáról: mert Tamás főz. Irma zenél. És beszélgetünk: az életről, a művészetről, a HINTS-ről és minden bizonnyal Szabó Eszter Ágnesről is.
18 órától indul a búrákban a zene!
Tartsatok velünk!
A HINTS tagjai: Bálint Mónika, Ilauszky Tamás, Pál Zsuzsanna Rebeka, Szabó Eszter Ágnes (1966-2024) és Szövényi Anikó.

——————————————————————–
HINTS Institute for Public ArtElőre a meglepetésekkel teli hétköznapokért!
Budapest Galéria | 1036 Budapest, Lajos utca 158. (emelet)2026. 02. 13. – 2026. 05. 03.

Kiállító művészek: BÁLINT Mónika, ILAUSZKY Irma, ILAUSZKY Tamás, PÁL Zsuzsanna Rebeka, SZABÓ Eszter Ágnes, SZÖVÉNYI Anikó és további közreműködők

Koordinátor:SZÁSZ Anna Lujza

A HINTS Institute for Public Art című kiállítás célja, hogy hozzájáruljon a 2000-es évek Magyarországán zajló köztéri művészet történetének feltérképezéséhez, rákérdezzen hagyományaira, művészetfelfogására, különös tekintettel a nők jelenlétére, szerepére a városi nyilvános terek alakításában. Ez a történet nem tekinthető koherensen feltárt és dokumentált narratívának. A kiállítás e narratíva új elemekkel való kiegészítésére tesz kísérletet a részben feledésbe merült tudások, emlékezetek újrarendezésével és láthatóvá tételével, hangsúlyozva annak jelentőségét, hogy a művészet és a nyilvános terek jelenkori kapcsolódásának megértéséhez elengedhetetlen a történeti alapok, az egykoron megvalósult művészeti gyakorlatok ismerete.

A kiállítás középpontjában a 2001 és 2010 között Budapesten működő HINTS Institute for Public Art munkássága áll, ami egy többségében nőkből álló művészeti kollektíva volt. A vizsgálódás rajtuk keresztül, az ő segítségükkel történik. A HINTS-re vonatkozó ismeretanyag töredezettsége önmagában is tünetértékű, amennyiben nem pusztán gyakorlati hiányként, hanem a tudástermelés, az archiválás és a kanonizáció strukturális hiányosságaiként is értelmezhető. Mindezek fakadhatnak a 2000-es évek technológiai infrastruktúrájának kezdetlegességéből, az archiválási kényszer hiányából, az intézményesülésre való képtelenségből, a köztéri művészeti projektek természetéből, valamint abból a társadalmi felépítményből, amelyben a férfi alkotók érvényesülése támogatottabb.

A HINTS tagjai képzőművészek, szociológusok: Bálint Mónika, Ilauszky Tamás, Pál Zsuzsanna Rebeka, Szabó Eszter Ágnes (1966 – 2024) és Szövényi Anikó. A kétezres évek Magyarországán úttörőnek bizonyultak abban, hogy az intézmények falain kívül merészkedve, a nyilvános térbe való belépéssel a képzőművészet mindennapiságát, hozzáférhetőségét hangsúlyozták. Tevékenységüket nagyban meghatározta a teret a kapitalista kontroll alól forradalmi kreativitással felszabadító szituacionista mozgalom, a kritikai kultúrakutatás, illetve, különösen tevékenységük második felétől, Szabó Eszter Ágnes gondolatai, alkotói eszközei. Alapelveik többek között az újrahasznosítás, játékosság, kritikaiság, közösségiség és részvételiség voltak. Munkáik egy része alternatív nyilvánosságot teremtett vagy a nyilvánosságba jutás alternatív módjaira tett javaslatot, más projektjeik a társadalmi környezet egyes jelenségeire világítottak rá az érintettek bevonásával. Emellett céljuk volt megkérdőjelezni az egyének privát és nyilvános terekhez való viszonyát; motiválni az ott formálódó közösségeket; feloldani a különböző terek berögződött határait.

Az eseményen kép- és videófelvétel készülhet. Részvételével Ön hozzájárul ahhoz, hogy a Budapest Galéria a felvételeket közösségi média felületein és honlapján felhasználja. Hozzájárulását az info@budapestgaleria.hu címen bármikor visszavonhatja.

Civil nap a Horváth Mihály téren
2026-04-25 | Budapest Horváth Mihály tér, Horváth Mihály tér, Budapest, 1082

Dash Khatami: Jelenetek engedély nélkül
2026-04-27 - 2026-05-06 | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
A kiállítás a Dajer Szellemi Műhely terében egy hétig látogatható.2026. 04. 27 – 2026. 05. 06Cím: Horváth Mihály tér 5., Budapest, Hungary, 1085A tárlatvezetés időpontját a későbbiekben írjuk meg.

Dash Khatami: Jelenetek engedély nélkül
A kiállítást megnyitja Csoszó Gabriella, a McDaniel College óraadó oktatója / Digital Photography

Ez a munka a megélt tapasztalatokból, az emlékekből és a mai Irán politikai valóságából született. A fotográfia eszközeivel próbálok utat találni a dokumentarizmus és a személyes vallomás közötti törékeny határon, ahol a test egyszerre válik tanúvá és bizonyítékká.

A projekt három, egymásba fonódó vizuális szálból áll.
Az első egy tüntetés túlélőjének sebzett testére fókuszál: a fiatal nő hegei az állami erőszak lenyomatai. Ezek a képek nem hatásvadászok, sokkal inkább a túlélés néma szívósságával és az ellenállás árával szembesítik a nézőt. A test itt a trauma és a dac színtere.
A második sorozat Irán őslakos közösségeinek portréin keresztül a jelenlétet, az identitást és a folytonosságot hangsúlyozza. Szemben a hivatalos narratívákkal, amelyek gyakran elhallgatják vagy egybemossák ezeket a csoportokat, e portrék célja az egyéni méltóság visszaállítása, minden arcot saját kulturális és történelmi kontextusába helyezve.
A harmadik egység szimbolikus, a hiányt megragadó tájképekből áll. Köztük egy sivatagban hagyott, fáslikkal körbetekert, haldokló tehén képe jelenik meg metaforikus önarcképként. A kirekesztettség, a sebezhetőség és a rákényszerített szenvedés érzését hordozza, miközben a zord környezetben való kitartásra is utal. Itt a táj nem díszlet, hanem a történet aktív szereplője.

Ezek a képek egy töredezett, mégis összeálló történetet mesélnek az erőszakról, az önazonosságról és a túlélésről. Alkotóként egyszerre vagyok megfigyelő és résztvevő – engem is ugyanazok a körülmények formáltak, amelyeket megmutatni igyekszem. A munka nem ad kész válaszokat; arra hívja a nézőt, hogy maradjon meg ebben a kényelmetlen állapotban, váljon tanúvá, és kérdőjelezze meg a rendszereket, amelyek létrehozzák ezt a valóságot.

Dash Khatami 28 éves iráni művész, jelenleg Budapesten él. Iránban angol irodalmat tanult, most pedig a McDaniel College Budapest művészettörténet és szabad bölcsészet (Studio Arts) szakos hallgatója.Alkotói gyakorlata a fotográfiában gyökerezik, amelyet kezdetben autodidakta módon, munkája során sajátított el, majd tudását egy iráni szakmai egyetemen és számos nemzetközi kurzuson mélyítette el. Munkáira saját élményei és a társadalmi-politikai környezet hatnak a legerősebben. Képeiben a dokumentarista látásmód szimbolikus és konceptuális elemekkel keveredik, miközben az identitás, az erőszak, az emlékezet és a túlélés témáit kutatja.
—————————————————————-
Dash Khatami: Scenes without permission
The exhibition will be opened by Gabriella Csoszó, Lecturer at McDaniel College / Digital Photography.
This body of work emerges from lived experience, memory, and the political reality of contemporary Iran. Through photography, I attempt to navigate the fragile boundary between documentation and personal testimony, where the body becomes both witness and evidence.
The project includes three interconnected visual threads.
The first focuses on the wounded body of a protest survivor—a young woman whose physical scars carry the imprint of state violence. These images do not seek to sensationalize, but rather to confront the viewer with the quiet persistence of survival, and the cost of resistance under systems of control. The body here becomes a site of both trauma and defiance.
The second series presents portraits of Indigenous people of Iran, emphasizing presence, identity, and continuity. In contrast to dominant narratives that erase or homogenize, these portraits aim to restore individuality and dignity, situating each subject within a broader cultural and historical context.
The final visual element consists of landscapes marked by absence and symbolism. Among them, the image of a dying cow—bandaged and abandoned in the desert—functions as a metaphorical self-portrait. It reflects a sense of displacement, vulnerability, and imposed suffering, while also pointing to endurance in a harsh and indifferent environment. The landscape is not merely a backdrop, but an active participant in the narrative.
Together, these images form a fragmented yet interconnected story about violence, identity, and survival. They reflect my position as both observer and participant—someone shaped by the same conditions I attempt to depict. Rather than offering clear answers, the work invites viewers to sit with discomfort, to witness, and to question the structures that produce such realities.

Dash Khatami is a 28-year-old Iranian artist currently based in Budapest. He studied English Literature in Iran and is now completing his degree in Art History and Studio Arts at McDaniel College Budapest.
His practice is rooted in photography, which he initially learned through hands-on experience with peers while working as a photographer. He later expanded his technical and conceptual knowledge through a professional photography program at an Iranian vocational university, as well as multiple online courses in photography, videography, and editing.
Khatami’s work is deeply influenced by his personal experiences and socio-political environment. His images often explore themes of identity, violence, memory, and survival, blending documentary approaches with symbolic and conceptual elements.
curator and mentor: Gabriella Csoszó

A vágy evolúciója workshop
2026-05-08 17:30 - 18:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
Honnan bújik elő és mivé formálja az idő? Mi az, ami kifakul az évek alatt és mi az, ami olyan méretűvé duzzad, hogy átveszi felettünk az irányítást? Hogyan változik, ahogy megéljük és hogyan változunk mi, amikor megéljük?
135 percben és 360 fokban járjuk körbe a vágyat és annak tárgyait. Lesz beszélgetés, kollázs kártya, utazás befelé és kérdések kifelé.

MI FOG TÖRTÉNNI A WORKSHOPON
A workshop első felében Péter Edit, pszichológussal beszélgetünk arról, hogy a vágy milyen utat jár be egy nő életében, hány arca van és milyen kérdések segítenek megérteni önmagunkat mindeközben. Ezeket a gondolatokat aztán Kovács Andrea Kurszán kollázs kártyáival dolgozzuk fel, irányított játékokkal, úgy, hogy a megszülető gondolatokkal, ötletekkel, történetekkel érzésekkel a résztvevők magukban is tovább tudjanak dolgozni.

AKIK A WORKSHOPOT TARTJÁK
Péter Edit, pszichológusTöbbféle terápiás módszerrel dolgozik és kíséri a hozzá fordulókat évtizedek óta, munkájában fontos szerepet kap a test és a lélek kapcsolata. Célja, hogy a kliensei közelebb kerüljenek önmagukhoz és saját megoldásaikhoz.

Kovács Andrea Kurszán, kollázsművész Szövegekkel 20 éve, képekkel 11 éve dolgozik, és ezekből állította össze SODÉ kollázs kártyáját, ami elsősorban abban segít, hogy egyedül vagy másokkal együtt új nézőpontokat találhasson a használója, és ki tudjon lépni a megszokott gondolkodási keretekből.
A részvétel adományalapú, az adománnyal a DAJER Alapítványt támogatjátok.
Regisztráció: https://tinyurl.com/avagyevolucioja

Időpont: Május 8. 17:00 – 19:30 Maximális létszám: 10 főHelyszín: DAJER Közösségi Műhely, 1082 Budapest, Horváth Mihály tér 5.
Az eseményen fotó és videó felvétel készülhet (hanganyag nem készül).

“Cigány kislány ilyet nem csinál” – közösségi kutatás bemutatása
2026-05-09 12:00 - 14:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary
2026. május 9., szombat 12:00-14:00
„Cigány kislány ilyet nem csinál”
A Romaversitas Alapítvány eseménye
Cím: 1082 Budapest, Horváth Mihály tér 5.
A Mara-körök egy roma nőkre fókuszáló, közösségi és tudásmegosztó folyamat, amelynek célja a roma nők tapasztalatainak, kutatásainak és önreprezentációjának erősítése, különös tekintettel a szexuális és reprodukciós jogok kérdéskörére. A kiállítás az I. Nemzetközi Mara Fórum programja.
Facebook esemény link: https://www.facebook.com/events/1641432437282441

Varga Rita kiállítás megnyitó
2026-05-18 18:00 - 20:00 UTC | Dajer Alapítvány – Dajer Közösségi Szellemi Műhely, Dajer Alapítvány - Dajer Közösségi Szellemi Műhely - Horváth Mihály tér 5., Budapest, 1082, Hungary

W-Jam workshop és kerekasztal - testi, lelki egészségmegőrzés a zenei pályán
2026-05-18 18:00 - 20:00 UTC | 1082 Budapest, Horváth Mihály tér 5., Horváth Mihály tér 5., Budapest, 1082
Hogyan őrizhető meg a testi és lelki egyensúly a zenei pályán, ahol a folyamatos teljesítménykényszer, a túlterhelés és a bizonytalan munkakörnyezet sok művészt érint? Erre a kérdésre keresi a válaszokat a W-JAM következő workshopja, amely május 18-án várja a női zenészeket a Dajer közösségi terében. Az ingyenes eseményen Alexander-technika bemutató, szakmai beszélgetések és tapasztalatmegosztás segíti a résztvevőket abban, hogy tudatosabban figyeljenek saját testi-lelki jóllétükre és hosszú távú alkotói működésükre.

Ezzel készülünk május 18-án a Dajer-ban!
Gyertek, gyertek! Ingyenes esemény, de kérjük, regisztráljatok, mert limitált a hely befogadóképessége!
Regisztrációs link: https://forms.gle/SbF5LKv82s14kdrJ7
A W-JAM igyekszik válaszolni a női zenészek igényeire, kérdéseire. Neves szakembereket hívunk beszélgetni, mesterkurzust tartani, hogy lehetőséget kapjatok a fejlődésre.
Készítettünk egy felmérést, és a testi, lelki egészségmegőrzés témája sok embert érdekelt közületek.
Alexander-technika bemutatót tart Kepes Juli, aki itthon az egyik legelismertebb szakember ebben a témában.
Majd kerekasztal-beszélgetéssel folytatjuk a testi, lelki egészségmegőrzésről a zenei pályán, három kiváló szakemberrel:
Kepes Juli Alexander-technika tanár, zenész coach, testtudat-oktató. Nemzetközi Alexander-technika tanári diplomáját 2000-ben szerezte az Alexander Training Institute of Los Angelesben, majd ugyanott posztgraduális tanulmányokat folytatott. Közel három évtizede dolgozik előadóművészekkel; tanított többek között a Budapest Kortárstánc Főiskolán, a Színház- és Filmművészeti Egyetemen és a Snétberger Zenei Tehetség Központban. Munkája a pszichofizikai egyensúly, a mentális és testi tudatosság, valamint az önazonos művészi jelenlét fejlesztésére épül. A Testhangolás® gyakorlatok és a Zenélj szabadon® szemlélet megalkotójaként magánpraxisában és számos művészeti intézményben tartott kurzusain több száz előadóművészt segített a túlterhelésből, túlfeszített figyelemből, teljesítményszorongásból és berögzült mozgásmintákból fakadó testi-mentális nehézségek tudatos kezelésében.
Palágyi Ildikó énekes, dalszerző, énektanár és pszichopedagógus, zene- és meseterapeuta – sokoldalú alkotóművész, aki a zene és a segítő hivatás határterületein dolgozik. Eredetileg klasszikus énekesnek készült, majd a Liszt Ferenc Zeneművészeti Egyetem jazz-ének előadóművész szakán, később tanári mesterképzésén szerzett diplomát. Nevéhez három szerzői lemez fűződik (Salt, Körbeér, Légtérkép). A zene mellett a segítő szakmák felé is elköteleződött: gyógypedagógiai és művészetterápiás egyetemi képzésekben szerzett tapasztalata ma is meghatározza munkáját. 2018 óta a Zeneakadémia és az ELTE-BGGYK oktatója, 2024 szeptemberétől pedig a PEMA kortárs könnyűzenei ének tanszakának főtárgytanára.
Szűcs Boglárka brácsaművész 2020-ban szerezte meg mester szakos diplomáját a Liszt Ferenc Zeneművészeti Egyetemen. Tanulmányai alatt a Szent István Király Zenekar szólamvezetői pozíciójában dolgozott, majd ezt követően a Liszt Ferenc Kamarazenekar tagja lett. A Sonus Cordis kvartett tagjaként a kortárs zene elhivatott előadója, kurzusok oktatója. A klasszikus műfaj határain túl performansz-művészeti, könnyűzenei, jazz, világzenei, szabad improvizációs formációkban keresi a zenészi létforma lehetőségeit. A sokszínűségre törekvés hozadéka, hogy Kepes Juli mentorálása alatt megismerkedett az Alexander-technikával, mely azóta erős eszközként szolgál zenei elképzelései megvalósításában.
